**บทที่ 5**

**สรุปผลการวิจัยและข้อเสนอแนะ**

##  การวิจัยครั้งนี้มีวัตถุประสงค์เพื่อศึกษากิจกรรมทางภาษาที่ใช้ในการเชื่อมโยงและขยายแนวคิดของนักเรียนโดยใช้นวัตกรรมการศึกษาชั้นเรียน (Lesson Study) และการจัดการเรียนรู้ด้วยวิธีการแบบเปิด (Open Approach) ในรายวิชาภาษาอังกฤษพื้นฐานสำหรับนักเรียนระดับมัธยมศึกษาปีที่ 2 ภาคเรียนที่ 2 ปีการศึกษา 2562 โรงเรียนสาธิตมหาวิทยาลัยขอนแก่น ฝ่ายมัธยมศึกษา (มอดินแดง) กลุ่มเป้าหมาย คือ นักเรียนระดับมัธยมศึกษาปีที่ 2/3และ 2/4 โรงเรียนสาธิตมหาวิทยาลัยขอนแก่น ฝ่ายมัธยมศึกษา (มอดินแดง) ที่กำลังศึกษาอยู่ในภาคเรียนที่ 1 ปีการศึกษา 2562 จำนวน 66 คน เครื่องมือที่ใช้ในการวิจัย จำแนกตามลักษณะการใช้ได้ดังนี้ 1) เครื่องมือที่ใช้ในการจัดการเรียนรู้ ประกอบด้วย แผนการจัดการเรียนรู้จำนวน 4 แผนการจัดการเรียนรู้ เวลา 48 คาบ 2) เครื่องมือที่ใช้ในการเก็บรวบรวมข้อมูลเพื่อศึกษากระบวนการจัดการเรียนรู้ ได้แก่ แบบบันทึกการสะท้อนผลการสังเกตชั้นเรียน และแบบประเมินการจัดการเรียนรู้ในชั้นเรียน ผู้วิจัยได้ดำเนินการวิจัยนวัตกรรมการศึกษาชั้นเรียน (Lesson Study) ลักษณะที่มีการปรับในการนำมาใช้คือ รวมวิธีการแบบเปิด (Open Approach) ในฐานะที่เป็นวิธีการสอน เข้าไว้ในกระบวนการของการศึกษาชั้นเรียน (Lesson Study) การวิเคราะห์ข้อมูลเชิงคุณภาพ วิเคราะห์โดยการสรุปและตีความเกี่ยวกับพฤติกรรมการเรียนรู้ของนักเรียน จากแบบบันทึกการสะท้อนผลการสังเกตชั้นเรียน และประเมินการจัดการเรียนรู้ในชั้นเรียน

ผลการวิจัยพบว่า ผลการวิจัยพบว่า การจัดการเรียนรู้โดยใช้กระบวนการ Lesson Study ด้วยวิธีแบบเปิด (Open Approach) มีขั้นตอนดังนี้ ขั้นตอนที่ 1 ขั้นของการวางแผนการจัดการเรียนรู้ร่วมกัน (วางแผน) ระหว่างนักวิจัย และผู้ช่วยวิจัย ขั้นตอนที่ 2 ขั้นของการสังเกตการจัดการเรียนรู้ร่วมกัน ขั้นตอนที่ 3 ขั้นของการสะท้อนผลการจัดการเรียนรู้ร่วมกัน และการใช้วิธีแบบเปิดการจัดการเรียนรู้แบบเปิด (Open Approach) มีแนวทางปฏิบัติ 4 ขั้นตอนดังนี้ 1) ขั้นตอนการนำเสนอปัญหาปลายเปิด 2) ขั้นตอนการเรียนรู้ด้วยตนเองของนักเรียน (3) ขั้นการอภิปรายร่วมกันทั้งชั้นเรียนและเปรียบเทียบ 4) ขั้นตอนการสรุปบทเรียนโดยการเชื่อมโยง โดยเชื่อมโยงกับแนวคิดของผู้เรียนและผู้สอน จากการจัดกิจกรรมดังกล่าว ปรากฏว่ามีกิจกรรมทางภาษาที่หลากหลายในการส่งเสริมการเชื่อมโยงและขยายแนวคิดของนักเรียน แผนการจัดการเรียนรู้เรื่อง Materials and objects กิจกรรมที่ใช้การเชื่อมโยงและขยายแนวคิดของผู้เรียนมี 4 กิจกรรมดังนี้ 1) กิจกรรมระดมสมอง ในการวิเคราะห์และร่วมกันจัดกลุ่มวัสดุที่ใช้ในการสร้างบ้าน 2) กิจกรรมการวิเคราะห์ประโยคที่โครงสร้างผิดหรือไม่สมบูรณ์และแก้ไขให้ถูกต้อง

3) แผนผังความคิด เพื่อแยกแยะคำนามประสมที่เป็นคำนามหลักและคำนามรอง 4) การสร้างคำประสม (compound words) จากการต่อรูปภาพ แผนการจัดการเรียนรู้เรื่อง Money กิจกรรมที่ใช้การเชื่อมโยงและขยายแนวคิดของผู้เรียน มี 3 กิจกรรมดังนี้ 1) การบูรณาการวิชาสังคมศึกษาด้านภูมิศาสตร์ โดยนักเรียนนำชื่อประเทศและสัญลักษณ์สกุลเงินไปติดบนแผนที่โลก 2) การอ่านบทสนทนาที่มีโครงสร้างทางภาษานำมาเชื่อมโยงกับสกุลเงิน 3) นักเรียนสร้างบทสนทนาตามสถานการณ์ที่ตนเองกำหนดได้อย่างเหมาะสม นำเสนอในรูปแบบ clip video แผนการจัดการเรียนรู้เรื่อง Health problems กิจกรรมที่ใช้การเชื่อมโยง และขยายแนวคิดของผู้เรียน มี 4 กิจกรรมดังนี้ 1) ประสบการณ์เดิม เชื่อมโยงกับสถานการณ์การออกค่ายของโรงเรียน และนำเสนอคำศัพท์เกี่ยวกับโรคต่างๆ 2) รูปภาพสัมพันธ์กับคำศัพท์ 3) ทักษะการพูด ส่งเสริมความคิดอย่างมีเหตุผลด้วยประโยค If I have ………, I should ………. 4) การสร้างบทสนทนาที่เกี่ยวข้องกับการเจ็บไข้ต่างๆ แผนการจัดการเรียนรู้เรื่อง Be green กิจกรรมที่ใช้ในการเชื่อมโยง และขยายแนวคิดของผู้เรียนมี 3 กิจกรรมดังนี้ 1) การบูรณาการกับวิชาวิทยาศาสตร์ในประเด็นขยะที่ย่อยสลายได้ และขยะที่ย่อยสลายไม่ได้ 2) การวิเคราะห์ ประโยค ที่มีความหมายเหมือนกัน แต่การเขียนโครงสร้างต่างกัน 3) กิจกรรมส่งเสริมความคิด ผ่านทักษะการเขียนภายใต้คำศัพท์ Reuse Recycle and Reduce

ข้อเสนอแนะ

1. ข้อเสนอแนะในการนำผลวิจัยไปใช้

1.1 การนำผล กระบวนการจัดการเรียนรู้การศึกษาชั้นเรียน **(Lesson Study)** วิธีการแบบเปิด (Open Approach) ก่อนจะนำไปใช้ ควรคำนึงถึงบริบทของกลุ่มเป้าหมายที่จะนำไปจัดการเรียนรู้ เพื่อให้สอดคล้องกับแนวคิดและและหลักการของ การจัดการเรียนรู้การจัดการเรียนรู้ที่ใช้แบบด้วยวิธีแบบเปิด (Open Approach)

2. ข้อเสนอแนะเพื่อการวิจัย

2.1 ควรมีการศึกษาเกี่ยวกับการจัดการเรียนรู้แบบโดยใช้กระบวนการ Lesson Study ด้วยวิธีแบบเปิด (Open Approach) ที่สนองตอบต่อการศึกษาในศตวรรษที่ 21 และการศึกษาเพื่อเตรียมบุคคลเข้าสู่ประชาคมอาเซียน

2.2 ควรมีการศึกษาทักษะการคิด แต่ละประเภท ร่วมกับการวิเคราะห์หน่วยการเรียนรู้ที่สอดคล้องกับทักษะการคิด จากการประเมินของนักเรียนร่วมชั้นเรียน หรือการประเมินร่วมกันของผู้สอน และนักเรียนร่วมชั้นเรียน

2.3 ควรมีการศึกษา การวัดประเมินผล ด้านทักษะการคิด ร่วมกับการจัดการเรียนรู้ด้วยวิธีแบบเปิด